paragraph_text: Svoj prvi turnir u profesionalnoj karijeri osvojio je u Atlanti 2001., pobijedivši u finalu Xaviera Malissea (6:2, 6:4). Najveći uspjeh mu je osvajanje US Opena 2003. godine, a nedugo nakon toga dospio je na prvo mjesto ATP ljestvice. Također od značajnijih rezultata treba još izdvojiti tri finala Wimbledona 2004., 2005. i 2009. godine (sva tri puta izgubio od Rogera Federera). Profesionalnu je karijeru završio 2012. godine. Ukupno je u karijeri osvojio 32 ATP turnira u pojedinačnoj i još 4 u konkurenciji parova.